b'\n_START_ARTICLE_\nMalte\xc5\xa1ki kri\xc5\xbe\n_START_PARAGRAPH_\nMalt\xc3\xa9\xc5\xa1ki kr\xc3\xad\xc5\xbe je bil od prve kri\xc5\xbearske vojne naprej simbol kr\xc5\xa1\xc4\x8danskih voj\xc5\xa1\xc4\x8dakov. Kri\xc5\xbe gr\xc5\xa1kih proporcev sestavljajo \xc5\xa1tirje za\xc5\xa1iljni \xc5\xa1\xc4\x8diti, staknjeni s svojimi spodnjimi konci._NEWLINE_Malte\xc5\xa1ki kri\xc5\xbe je ostal simbol Suverenega voja\xc5\xa1kega hospitalnega reda svetega Janeza iz Jeruzalema, Rodosa in Malte, v preteklih stoletjih pa so ga prevzeli tudi kot obliko \xc5\xa1tevilnih odlikovanj. Malte\xc5\xa1ki kri\xc5\xbe je tudi simbol okro\xc5\xbeja Mecklenburg-Strelitz v Nem\xc4\x8diji ter avstralske zvezne dr\xc5\xbeave Queensland._NEWLINE_Strojni element z imenom malte\xc5\xa1ki kri\xc5\xbe je tudi del filmskih snemalnih kamer in projektorjev. Pri vrtenju v dolo\xc4\x8denih \xc4\x8dasovnih presledkih premakne neposnet (kamere) ali posnet in razvit film (projektorji)._NEWLINE_Kodirani nabor znakov Unicode ozna\xc4\x8duje lorenski kri\xc5\xbe s kodo U+2720 (\xe2\x9c\xa0).'